CELEX: 32010B0514
Language: mt
Date: 2010-05-05 00:00:00
Title: Deċiżjoni tal-Parlament Ewropew tal-5 ta’ Mejju 2010 dwar il-kwittanza għall-implimentazzjoni tal-baġit tal-Aġenzija Ewropea għar-Rikostruzzjoni għas-sena finanzjarja 2008

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/132
            
         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-kwittanza għall-implimentazzjoni tal-baġit tal-Aġenzija Ewropea għar-Rikostruzzjoni għas-sena finanzjarja 2008
   (2010/514/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea għar-Rikostruzzjoni għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għar-Rikostruzzjoni għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2667/2000 tal-5 ta’ Diċembru 2000 dwar l-Aġenzija Ewropea għar-Rikostruzzjoni (3), u b’mod partikolari l-Artikolu 8 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0072/2010),
   
               1.
            
            
               Jagħti l-kwittanza lid-direttur tal-Aġenzija Ewropea għar-Rikostruzzjoni għall-implimentazzjoni tal-baġit tal-Aġenzija għas-sena finanzjarja 2008;
            
         
               2.
            
            
               Jippreżenta l-kummenti tiegħu fir-riżoluzzjoni t’hawn taħt;
            
         
               3.
            
            
               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Aġenzija Ewropea għar-Rikostruzzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Jerzy BUZEK
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 304, 15.12.2009, p. 43.
   
      (2)  ĠU L 248, 16.9.2002, p. 1.
   
      (3)  ĠU L 306, 7.12.2000, p. 7.
   
      (4)  ĠU L 357, 31.12.2002, p. 72.
    ---documentbreak--- 
   
               25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/133
            
         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għar-Rikostruzzjoni għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea għar-Rikostruzzjoni għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għar-Rikostruzzjoni għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2667/2000 tal-5 ta’ Diċembru 2000 dwar l-Aġenzija Ewropea għar-Rikostruzzjoni (3), u b’mod partikolari l-Artikolu 8 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0072/2010),
   
               A.
            
            
               Billi l-Qorti tal-Awdituri tindika li kisbet assigurazzjonijiet raġonevoli li l-kontijiet annwali għas-sena finanzjarja 2008 huma affidabbli u li l-operazzjonijiet li jaqgħu taħthom huma legali u regolari;
            
         
               B.
            
            
               Billi, fit-23 ta’ April 2009, il-Parlament ta kwittanza lid-Direttur tal-Aġenzija Ewropea għar-Rikostruzzjoni għall-implimentazzjoni tal-baġit tal-Aġenzija għas-sena finanzjarja 2007 (5) u billi fir-riżoluzzjoni tiegħu li takkumpanja d-deċiżjoni ta’ kwittanza, il-Parlament innota b’mod partikolari li l-Qorti tal-Awdituri, fir-rapport annwali tagħha għall-2007, kienet identifikat tliet riskji potenzjali marbuta mat-trasferiment tal-attivitajiet tal-Aġenzija lejn id-delegazzjonijiet:
               
                           (a)
                        
                        
                           minħabba n-natura pluriennali tal-attivitajiet tal-Aġenzija, parti mill-krediti baġitarji, li tammonta għal EUR 453 000 000, kienet għadha ma ntużatx u kellha tintuża wara l-2008, li kienet l-aħħar sena ta’ eżistenza tal-Aġenzija;
                        
                     
                           (b)
                        
                        
                           l-avviż ta’ orjentament li ħarġet il-Kummissjoni fil-11 ta’ Ġunju 2008 dwar it-trasferiment tal-fajls ma kinitx tkopri l-linji kollha tal-karta tal-bilanċ tal-Aġenzija;
                        
                     
                           (c)
                        
                        
                           l-ammont żejjed li ġie akkumulat, ta’ EUR 180 000 000, li deher fil-bilanċ tal-Aġenzija fil-31 ta’ Diċembru 2007, kellu wkoll jittieħed u jitmexxa mill-Kummissjoni fi tmiem il-mandat tal-Aġenzija;
                        
                     
         
               1.
            
            
               Jinnota li l-protokoll ta’ ftehim bejn il-Kummissjoni u l-Aġenzija Ewropea għar-Rikostruzzjoni tas-17 ta’ Diċembru 2008 jipprevedi li wara l-31 ta’ Diċembru 2008, l-assi tal-Aġenzija li jkun fadal isiru proprjetà tal-Kummissjoni;
            
         
      Ġestjoni baġitarja u finanzjarja
   
   
               2.
            
            
               Jieħu nota tal-avviż tal-Qorti tal-Awdituri li jgħid li ma ġiet rispettata l-ebda kundizzjoni formali meħtieġa għall-kisba ta’ sussidju dirett ta’ EUR 1 399 132 (0,31 % tal-baġit operazzjonali disponibbli) lil organizzazzjoni internazzjonali;
            
         
               3.
            
            
               Jenfasizza li r-rilevanza ta’ ħames proġetti verifikati mill-Qorti tal-Awdituri fir-rigward tal-kooperazzjoni transkonfinali (ta’ valur totali ta’ EUR 528 000, jiġifieri 0,12 % tal-baġit operattiv disponibbli) ġiet ikkontestata abbażi tal-fatt li l-kumitat ta’ valutazzjoni, magħmul mill-Aġenzija u minn delegazzjoni tal-Kummissjoni, ma kienx qies il-kwistjonijiet imqajma mill-evalwaturi lokali; jieħu nota madankollu tat-tweġiba tal-Aġenzija li tiddefendi ruħha billi tgħid li, f’konformità mar-regoli fis-seħħ, il-kumitat ta’ valutazzjoni s’issa għadu mhux marbut bl-opinjoni tal-evalwatrui;
            
         
               4.
            
            
               Jitlob, issa li x-xogħol tal-Aġenzija spiċċa, li ssir evalwazzjoni dwar il-fondi allokati fil-Kosovo biex jiġi determinat jekk dawn il-fondi allokati wasslux sabiex jiġu stabbiliti strutturi ġudizzjarji u amministrattivi li huma funzjonali u sostenibbli;
            
         
               5.
            
            
               Jiddispjaċih li l-Aġenzija, li kienet taħdem b’mod effiċjenti, twaqqfet mill-funzjonijiet tagħha u li l-amministrazzjoni tal-fondi għaddiet lid-delegazzjonijiet; jitlob għal rapport mill-Kummissjoni li fih jiġi spjegat b’kemm persunal żdiedu d-delegazzjonijiet biex jassumu l-kompiti tal-aġenzija; jitlob lill-Kummissjoni tipprovdi informazzjoni komprensiva u dettaljata dwar jekk ġietx ipprovduta għajnuna tal-baġit mill-fondi trasferiti mill-Aġenzija għad-delegazzjonijiet;
            
         
               6.
            
            
               Jirreferi, għal osservazzjonijiet oħra ta’ natura orizzontali, li jakkumpanjaw id-deċiżjoni ta’ kwittanza, għar-riżoluzzjoni tiegħu tal-5 ta’ Mejju 2010 (6) dwar il-prestazzjoni, il-ġestjoni finanzjarja u l-kontroll tal-aġenziji.
            
         
      (1)  ĠU C 304, 15.12.2009, p. 43
   
   
      (2)  ĠU L 248, 16.9.2002, p. 1.
   
      (3)  ĠU L 306, 7.12.2000, p. 7.
   
      (4)  ĠU L 357, 31.12.2002, p. 72.
   
      (5)  ĠU L 255, 26.9.2009, p. 176.
   
      (6)  Testi adottati, P7_TA(2010)0139 (ara paġna 241 ta’ dan il-Ġurnal Uffiċjali).